Földrajz Éjszakája 2021

Az európai földrajzi társaságokat összefogó ernyőszervezet, az EUGEO, az idei évben április 9-re szervezi hagyományos GeoNight programját. Az országhatárokon és kultúrákon átívelő nemzetközi rendezvénysorozathoz immár harmadik éve csatlakozik a PTE Természettudományi Kar Földrajzi és Földtudományi Intézete. A 35 résztvevő ország közül Magyarország adja a második legtöbb programot, melyből hatot a #pecsifoldrajz-osok biztosítanak.

Az idei pécsi kínálat a földrajz új irányait és a hagyományosnak vélt földrajzi témákat ötvözi, kiegészítve ezt néhány érdekességgel, mint a Pécs városát éjszakai fényekben bemutató fotópályázat vagy a középiskolai földrajz-verseny, a HunGeoContest éppen aktuálisan zajló országos döntőjéről készülő rövid beszámoló.

2019-ben az első pécsi Földrajz Éjszakáján a személyes jelenlét lehetővé tette éjszakai geocaching szervezését, amelyben a PTE Botanikus Kertjét kellett végigjárni a résztvevőknek. A rendkívül sikeres eseményen 20 csapat vett részt. Tavaly a járványhelyzet miatt már az online tér adott lehetőséget a földrajz jelentőségének hangsúlyozására, ekkor egy virtuális geocaching túra keretében „utaztatták” el az érdeklődőket a világ számtalan pontjára.

A pécsi földrajzosok az online tér lehetőségeit innovatív ötletekkel fűszerezve, szakterületükön élen járva az országban, igyekeznek megmutatni a virtuális tér és/vagy valóság és a geográfia kapcsolódási lehetőségeit.

Időpont: 2021. április 9. 18:00

Helyszín: [MS Teams](https://teams.microsoft.com/l/team/19%3a16f9e08d0b52420c9b00c96c0e3b534a%40thread.tacv2/conversations?groupId=e56d4251-6149-4ffd-bd10-939b315e5f84&tenantId=570702d4-0107-4a39-a9d5-747f8b97ae91)

Regisztráció: <https://forms.gle/eMvZxaFYQPXe33AUA>

Facebook esemény: <https://www.facebook.com/events/256273556194446>

További információ: Jerkovicsné Stefán Klára tel: +36-30-9472151

Részletes program:

18:00 Dr. Sarkadi Noémi: Derült Égből... – avagy meteorológia a mindennapokban

18:30 Dr. Gyuricza László: Kalandok a világ végén: Patagónia - Andok - Tűzföld (Argentína-Chile)

19:15 „My Night Lights Pécs” fotópályázat eredményhirdetése

19:45 Dr. Pirisi Gábor - Dr. Trócsányi András: Irány az olimpia

20:00 Sendula Eszter - Farkas Márton - Dr. Kovács János: Geoenergy

21:00 Dr. Gyenizse Péter: Éjszakai égbolt

#pecsifoldrajz #pecsittk #pecsIGEO #pecsifoldtudomany